स्वागत है, मिस ब्लैकबर्न।
जहाँ चाहें वहाँ बैठ सकती हैं।
कुछ पीने के लिए ला सकता हूँ?
नहीं। मैं ठीक हूँ।
आराम के लिए कुर्सी पीछे भी हो जाएगी।
अरे, नहीं
चल रही हो ऐसे मानो कोई मर गया हो
इतनी संजीदा क्यों हो, लड़की घबरा क्यों रही हो?
अभी तो हुई है शुरुआत दबे पाँव भागो मत, मेरी जान
उस्तादी में वक्त गँवाओ उस्तादी में वक्त गँवाओ न
बिताओ मेरे संग पल अपने बिताओ मेरे संग पल अपने
तुम हो एक जीता-जागता सपना तुम हो एक जीता-जागता सपना!
पर आगे बढ़ रही हो इतना डर-डरकर चलो उठाएँ कुछ हसीन जोखिम
कुछ तो कहो, जान-ए-जाना
इस मिठास में हो रहा हूँ दीवाना
चलो बंधन तोड़कर मचाएँ धूम
है उम्मीद इस बात की खाएँगे हम समंदर किनारे कुल्फ़ी
चलो मेरे लिए, जान-ए-जाना
मैं बनूँगा डिडी, तुम नेयोमी बन जाना
चलो बंधन तोड़कर मचाएँ धूम
है उम्मीद इस बात की खाएँगे हम समंदर किनारे कुल्फ़ी
जनेट, क्या मैं...
मैं मर गई हूँ?
मार्था, मुझे तुम्हारे यहाँ आने की बहुत ख़ुशी है।
मुझे तुम्हें एक बेहद ज़रूरी बात बतानी है।
कौन सी बात?
मार्था!
क्या हो रहा है?
बहुत ही बड़ी लहर सैलाब की तरह आई! पूरे कैंप को निगल गई!
-मार्था, आओ, मैं मदद करती हूँ! -मैंने इसे पकड़ा है।
यहाँ इतना पानी क्यों है?
तुम्हें पकड़ा है।
सत्यानाश!
साला समंदर मेरा सारा सामान ले गया!
उसे जाने दो! चलो।
चलो भी!
वह ज़रूरी नहीं है! उसे छोड़ दो!
रेचल! मुझे बचाओ!
लहर मुझे खींचकर ले जा रही है!
कहाँ जा रही हो? मैं रुक नहीं पा रही।
द वाइल्ड्स
देवियो और सज्जनो, हवा का रुख आख़िरकार बदल गया है।
आपके निवेश के कारण, हम पुराने आदर्शों को भुलाकर
भविष्य के लिए हमारे संगठित सपनों को साकार करने के
बेहद निकट हैं।
आग, पानी...
"हवा का रुख बदल रहा है," बचकाना है? घिसापिटा?
हरगिज़ नहीं। कोई कहावत ठीक बैठती है, तो उसका इस्तेमाल करो।
-नहीं, बेकार है। -बिल्कुल।
ठीक है, वापस चलते हैं।
आग। पानी। आसरा।
ये उन कुछ मंज़िलों में से हैं जो हमारे विषय अब तक पार कर चुके हैं।
जैसा कि आप जानते हैं, हमने यह परियोजना एक छोटे से सिद्धांत से शुरू की थी,
और इस आशा के साथ कि यह कामयाब साबित होगी,
पर जो तस्वीरें आपके सामने हैं,
और अब तक इकट्ठी की गई हर जानकारी यही इशारा करती है
कि इस शोध का वही परिणाम होगा जिसका हम सब सपना देख रहे हैं।
हमारे स्वतंत्र विचारधाराओं वाले विषयों ने अब एकजुट होना शुरू कर दिया है।
अपने विचार और डर बाँटना शुरू कर दिया है,
अब जो वे उन चुनौतियों को सुलझाने का प्रयास कर रही हैं
जिनका वे एक-साथ सामना कर रही हैं।
वह थकी हुई लग रही है।
उसे होना भी चाहिए।
पिछले तीन दिनों से लगातार काम कर रही है,
धर्म की आड़ में घटिया सोच रखने की भरपाई करने के लिए।
जैसे कि इससे उसे माफ़ी मिल जाएगी।
शेल्बी को लेकर तुम्हारा जुनून हद से बाहर हो गया है।
जानती हूँ तुमने कुछ राय बना रखी है
कि शायद वह कुछ जानती है,
कि शायद इस सबके पीछे उसका हाथ है, पर...
थोड़ा शांत हो जाओ।
नहीं, हाँ, मैं जानती हूँ।
मैंने बहुत बेवकूफ़ी की है।
मैं यह सोच रही थी कि
अगर इसके पीछे शेल्बी का हाथ होता...
तो इसका मतलब होगा कि वह इस साज़िश में अपनी मर्ज़ी से शामिल हुई है।
कोई भी ऐसा क्यों करना चाहेगा?
वही तो।
चलो।
सामान बाँध लो!
हम यहाँ से जा रहे हैं।
फिर से?
ज़रा इस कैंप को अच्छे से देखो।
इसे ठीक नहीं किया जा सकता। तहस-नहस हो चुका है।
तुमने कहा था कि गुफ़ा में नहीं रह सकते।
नहीं। गुफ़ा में नहीं।
हम मोड़ के पास गोल्ड क्लिफ़ बीच पर जाएँगे।
वहाँ पर लहरें इतनी तेज़ और दमदार नहीं हैं,
तो शायद यह सुनामी हम पर फिर कहर नहीं ढाएगी।
-वहाँ इतनी हवा भी नहीं चलती। -हाँ।
जो कि हमारे फ़ायदे में होगा, यह देखते हुए कि अब हमें
गर्म रखने के लिए आग का सहारा नहीं है।
धत् तेरी। मैंने तो यह सोचा ही नहीं था।
कल रात आग का ध्यान कौन रख रहा था?
असल में बारी तो मेरी थी,
पर शेल्बी ने मुझसे यह काम उसे सौंपने की मिन्नत की, तो...
मैं उसे इस ख़ुशी से वंचित क्यों रखती?
मैं जानती हूँ कि शेल्बी हमारी नज़रों में
फिर से ऊपर उठने की बहुत कोशिश कर रही है,
पर हम में से कई लोगों ने इसका लपककर फ़ायदा उठाया है।
हाँ, मुझे अफ़सोस नहीं है।
किसे परवाह है? वह धर्मांध है!
मैं एक सवाल पूछूँगी और उससे शायद मदद न मिले।
ठीक है, बढ़िया। हाँ, पूछो।
हमें समय पर इसका पता क्यों नहीं चला?
तुम ज्वार-भाटे पर नज़र नहीं रख रही थी?
नोरा को अंदाज़ा होना चाहिए था?
नहीं, रेचल। मेरी बात सुनो।
तुम यही कह रही हो।
एक-दूसरे पर उँगली क्यों उठा रहे हैं?
इसमें किसी की ग़लती नहीं थी।
यह सच है।
यह एक आम लहर से ज़्यादा बड़ी थी।
शायद किसी तूफ़ान, या तट से दूर हुए भूकंप की वजह से।
यह सब इतनी जल्दी हुआ, कि हम सबने बिना सोचे-समझे कदम उठाए।
जैसे कि फ़ैटिन, जो तूफ़ानी लहर में अपना टूथब्रश बचाने के लिए कूद गई।
वह मुझे इंसान होने का एहसास दिलाता है।
या फिर रेचल जिसने मुझे मरने के लिए छोड़ दिया।
ब्लैक बॉक्स ही हमें यहाँ से निकाल सकता है।
मुझे खरीखोटी मत सुनाओ।
-मैं तुम्हारी बहन हूँ। -यारो! प्लीज़!
ठीक है। दोष देना बंद करते हैं।
मेरे ख़याल से हम बुझी हुई आग का दोष
हमारी सनकी प्रभु की दीवा...
देखो तो लहरें क्या लेकर आई हैं।
हे भगवान! वह तो मेरा बैग है।
मार्टी, लॉटरी लग गई।
उसे दो नए बैग मिल गए?
कितनी अजीब बात है, है न?
मुझे लगा जुनून को थोड़ा काबू में रखोगी।
वही कर रही हूँ। बस उसके मामले में यह मुश्किल है।
तो, एक को उसका बैग मिल गया।
यह किसका है?
-दूसरी। -दूसरी।
दूसरी।
नंबर दो।
अगली। इन तीनों में से कौन सी रेखा की लंबाई बायीं वाली रेखा के बराबर है?
मेरे ख़याल से दूसरी।
अगली भागीदार, तुम्हारा क्या ख़याल है?
मुझे लगता है तुम सब ख़ुद को शर्मिंदा कर रही हो।
यार, साफ़ है कि जवाब नंबर तीन है।
मेरा बिल्ला भी सही जवाब दे देता, और वह काना है।
दुनिया सोचती है औरत जात कमज़ोर है,
और तुम भेड़चाल चलके
उस बात को सही साबित कर रही हो।
इससे बेहतर करना होगा! तुम यहाँ नहीं हो...
उसको देखो।
एक किशोरी जिसकी अपनी पक्की सोच है।
-शाबाश। -पर वह एक ग्रैजुएट छात्रा है
जिसे प्रयोग के लिए ग़लत जवाब देकर अनुपालन को बढ़ावा देना है।
वह हमारी साथी है?
ऐसी साथी जिसने शोध पर पानी फेर दिया।
ख़ैर, कम से कम शानदार अंदाज़ में।
डॉ. वेस्ट, अंदाज़ा नहीं था कि ऐसा होगा।
ग्यारह विषयों का डेटा ज़ाया कर दिया।
आप जानते हैं मैं काबिल हूँ, आमतौर पर वहाँ कमाल करती हूँ।
और लैब में बिताया कीमती वक्त, वह भी ज़ाया हो गया।
धत् तेरे की।
मुझे माफ़ कर दीजिए। अपना मुँह बंद रखना बेहद मुश्किल हो गया था।
इतनी सारी लड़कियों को बिना अपनी सोच के,
आँख मूँदकर दूसरों की नकल करते देख मेरा ढक्कन उड़ गया।
अगर इस बात से राहत मिले, तो लड़कों का प्रदर्शन भी बुरा ही था।
उनमें बस जवानी का जोश है, कोई बूता नहीं।
हाँ, सो तो है। बहुत कम है।
परिचय न कराने के लिए माफ़ी चाहता हूँ।
यह है लिन्ह बार्क, तीसरे वर्ष की पीएचडी छात्रा।
लिन्ह, यह हैं प्रोफ़ेसर ग्रेचेन...
क्लाइन। मैं आपको जानती हूँ।
बेशक जानती होगी। मैं भूल गई थी कि आजकल मैं बहुत चर्चा में हूँ।
-वे आपकी नौकरी पर कब तक फ़ैसला लेंगे? -दो हफ़्तों में।
मेरी शुभकामनाएँ।
बहरहाल, माफ़ कीजिए। मुझे जाना होगा। पर आपसे मिलकर ख़ुशी हुई।
तुमसे भी।
यह पक्का उसी का बैग है। बाप रे!
वोड्का
-जनेट से इसकी उम्मीद नहीं की थी। -कितनी बिगड़ी हुई थी।
ऊनो!
ठीक है, मार्था। मुझे ऊनो पसंद है। हम सभी को पसंद है।
पर अगर तुमने अपने बैग की एक और ग़ैर-ज़रूरी चीज़ पर शोर मचाया,
तो भगवान की कसम।
टू-इन-वन वाला शैंपू-कंडिशनर ख़ुशी से उछलने लायक नहीं था।
वह नाशपाती जैसा महकता है।
दो-कदम की प्रक्रिया होती है। शैंपू, फिर कंडिशनर।
अच्छा, देखते हैं उसके बैग में और क्या है।
हे भगवान! दोस्तो, उसके बैग में लाइटर है।
जनेट तो करिश्माई निकली।
मैंने उसे भोली-भाली समझा था,
पर वह तो शराब और सिगरेट पीने वाली निकली।
एक सप्ताहांत की छुट्टी के लिए 20 बेंज़ो लेकर आई थी।
जनेट एमी वाइनहाउस जैसी ज़िंदगी जी रही थी? मैं तो हैरान हूँ।
-आत्मा को शांति मिले। -एमी की या जनेट की?
ज़ाहिर है, दोनों की।
बढ़िया खोज थी, शेल्बी।
मतलब, यह बहुत बड़ी बात है।
शुक्रिया। बस मेरी किस्मत अच्छी थी।
ए, जन्मदिन वाली लड़की, पता है, अगर तुम्हें इतनी ख़ुशी हो रही है अपनी...
-साही। -साही वाली चप्पल वापस पाकर, तो...
तुम्हें किसी का धन्यवाद नहीं करना चाहिए?
हाँ। शेल्बी, तुम्हारा बहुत शुक्रिया।
मुझे माफ़ करना।
किसी और को यह बात बिल्कुल हैरतअंगेज़ नहीं लगती
-कि शेल्बी को यह बैग मिला? -लिया।
यह तो डेयू एक्स माखिना के जैसा है। -किसके जैसा?
एक निहायती कमाल की चीज़ जिसमें न जाने कैसे वह सब है जो हमें चाहिए।
बहुत अजीब लग रहा है कि तुम्हें यह बैग मिला, पहले की तरह।
तो, तुम कहना क्या चाह रही हो?
मुझे नहीं पता।
हाँ, मुझे नहीं पता।
यहाँ दाल में कुछ काला है और कोई उसके बारे में सब कुछ जानता है।
हम कम से कम हस्तक्षेप करना चाहते हैं।
क्योंकि हम चाहते हैं कि उनका व्यवहार आत्म-प्रेरित, सहज,
और अवलोकन प्रभाव से अछूता हो।
हे भगवान।
-आप ठीक हैं? -हाँ। ऊँची एड़ी वाले जूतों से नफ़रत है।
ज़ुल्म का एक और ज़रिया।
पितृसत्ता यही चाहती है।
हमें लंबी, धीमे चलने वाली नर्तकियाँ बनाना
जिनका कूबड़ निकला है और जिन्हें सायटिका है।
तो क्या मैं अपनी जानकारी के लिए कुछ पूछ सकता हूँ?
आप इन्हें पहनती क्यों हैं?
क्योंकि इनमें टाँगें अच्छी लगती हैं।
आत्म-प्रेरित व्यवहार... हाँ।
बेशक, उनकी सुरक्षा हमारी प्राथमिकता है,
इसलिए अप्रत्यक्ष मदद भेजी गई है।
यहाँ आप देख रहे हैं एक सहायक चिकित्सा बैग जो हमारी टीम ने दूसरे दिन पहुँचाया।
उसके बाद, यह समुद्र पर निर्भर करता है कि वह तट पर क्या बहाकर ले जाएगा।
वाकई? पानी साफ़ करने की गोलियाँ?
इतने प्रोटीन बार हैं कि सालों-साल चल जाएँ।
गर्म कपड़े हैं, और दवाइयाँ हैं।
जनेट इन सब चीज़ों को हवाई के एक रिट्रीट केंद्र में क्यों लेकर जाती?
तुम्हें यह बैग किसने दिया? और तुम क्या जानती हो?
लिया, शांत हो जाओ।
सब लोग ज़रा दो सेकंड के लिए सोचो।
सोचो कि शेल्बी ने क्या किया है।
उसने एक नहीं, दो जादुई ज़िंदगी बचाने वाले बैग ढूँढ़ निकाले।
यह हमेशा आशावादी रहती है
मानो इसे पता हो कि हम किसी ख़तरे में नहीं हैं।
यह परिचय के खेलों के बहाने हमसे जानकारी निकलवाती है,
जैसे कि रतजगे में आई कोई जासूस हो।
और इसने मसल्स भी नहीं खाए थे।
मुझे उससे एलर्जी है।
यह क्या बकवास है? मुझे लाइटर वापस दो।
किसके लिए काम कर रही हो? जो जानती हो वह बताओ।
हे भगवान, लिया!
यह कोई जेसन बोर्न नहीं है, ठीक?
मैंने इसे स्कूल की घोषणाओं में रैप करते हुए सुना है।
लिया, तुम क्या कर रही हो?
कोई बात नहीं, नोरा।
यह वाला फेंक भी दिया, तो दूसरा हाज़िर हो जाएगा।
ऐसा करने की हिम्मत भी मत करना।
लिया। ख़ुद पर काबू करो। प्लीज़।
तुम कहाँ जाती हो, शेल्बी?
हर सुबह और रात को छिपकर कहाँ जाती हो?
और इस टापू पर हो क्या रहा है?
तुम कुछ छिपा रही हो। मैं जानती हूँ।
ठीक है! हाँ! शायद मैं छिपा रही हूँ।
अब ख़ुश हो?
यह रहा। वह ख़ुफ़िया राज़। मैं एक अजूबा हूँ जो प्लास्टिक के दाँत लगाती है।
और मैं किसी घिनौनी साज़िश की वजह से छिपती नहीं फिरती।
जितना हो सके, इसे अकेले में साफ़ करने की कोशिश कर रही थी।
जैसे कि 11 साल की उम्र से करती आई हूँ।
तुम्हारे सारे सवालों के जवाब मिल गए?
अगर न मिले हों, तो पास से देख सकती हो।
तो फिर ठीक है।
तो अब तुम सबको सच पता चल गया।
मैं नकली दाँत लगाने वाली ढोंगी लड़की हूँ, नफ़रत करने की एक और वजह।
हालाँकि तुम्हें ज़रूरत नहीं है।
बहुत ख़ूब।
क्या बात है।
एक और जाम लेंगी?
ज़रूर।
यह मुफ़्त है।
आपको मैं याद हूँ?
अनुपालन शोध को तहस-नहस करने वाली लड़की।
वही लड़की। रात को यहाँ नौकरी करती हूँ।
अधिछात्रवृत्ति से कहाँ काम चलता है?
मैं उत्सुक हूँ। जब लोगों से पहचान पत्र माँगती हो,
तो वे कितनी दफ़ा पूछते हैं, "पहले तुम दिखाओ"?
हे भगवान, हर समय।
अमरीकियों को दुख में पीना बहुत अच्छा लगता है, है न?
यहाँ और ऑस्ट्रेलिया के बीच यही फ़र्क है।
ऑस्ट्रेलियन लोग कब पीते हैं?
जब मौका मिले।
तुम्हारा नाम लिन्ह है, है न?
लिन्ह, तुम होशियार हो, तुम में जुनून है और आगे की सोचती हो।
तुम्हें तेज़-तर्रार भी कह सकते हैं।
कभी अपने फ़ायदे-नुकसान के बारे में भूलकर
कुछ ऐसा करने का सोचा है जो बदलाव लेकर आए?
हर वक्त सोचती रहती हूँ।
मैं एक बड़ी परियोजना पर काम कर रही हूँ,
मैं इससे ज़्यादा नहीं बता सकती सिवाय इसके कि तुम्हारे लिए भी एक भूमिका होगी,
अगर तुम्हें मंज़ूर हो तो,
और अब चीज़ें तेज़ी से आगे बढ़ेंगी।
चूँकि मैं एकदम से आज़ाद जो हो गई हूँ।
वे बेवकूफ़ हैं कि आपको जाने दिया।
हाँ, ख़ैर। पत्थर पर पिसने के बाद ही हिना रंग लाती है।
एक बात है जो मैं आपसे काफ़ी समय से पूछना चाह रही थी।
जबसे मैंने आपकी एक किताब पढ़ी,
और उसके तुरंत बाद बाकियों को भी पढ़ डाला।
तुमने मेरे सारे मोनोग्राफ़ पढ़े हैं?
धत् तेरी। नहीं। असल में, हाँ।
जब लेनर्ड ने हमारा परिचय कराया था तो मैं
प्रभावित न होने का नाटक कर रही थी।
हाँ, पर सच तो यह है, कि मैं आपकी दीवानी हूँ।
तो, तुम्हारा अहम सवाल क्या है?
-आप मर्दों से नफ़रत करती हैं? -नहीं।
बिल्कुल नहीं।
बल्कि, कई मर्दों को बहुत शिद्दत से चाहा है।
और आज भी कुछ को चाहती हूँ।
आपके काम की वजह से पूछा। वह बस औरतों और उनकी शक्ति के बारे में है।
हाँ, पर मर्दों को दरकिनार करके नहीं।
बस अपनी ताकत पाना और उसे बरकरार रखना।
मैं उनसे नफ़रत करती हूँ।
-मुझे नशीली दवा दी गई थी। -क्या?
किसी के घर पर पार्टी थी। हाई स्कूल का आख़िरी साल।
उसके बेडरूम में जागी और पिछली रात की कोई याद नहीं थी।
अगले दिन स्कूल में, लोग मुझे घूर रहे थे।
मज़ाक उड़ा रहे थे और इशारा कर रहे थे।
पता चला कि एक वीडियो पोस्ट किया गया था जिसमें दो लड़के
मेरे अंगों को ज़बरदस्ती छूते हुए
ठहाके मार-मारकर हँस रहे थे।
जितनी भी कोशिश कर लूँ,
मैं कभी नहीं भूलूँगी कि मैं उस वीडियो में कैसी दिख रही थी।
हर अंग शिथिल, आँखें चढ़ी हुईं जैसी कोई ज़िंदा लाश हो।
उस शोषण से बिल्कुल बेख़बर।
मुझे बेहद अफ़सोस है।
तुम पुलिस के पास गई थी?
उससे कोई फ़ायदा नहीं होता।
मुझे गवाही देनी पड़ती,
और सब मामला रफ़ा-दफ़ा करना चाहते थे।
स्कूल प्रशासन। मेरे दोस्त।
यहाँ तक कि मेरे माँ-बाप भी।
और इसी लिए तुम शोध की उन लड़कियों पर चिल्लाई थी।
हाँ।
शायद मैं चाहती थी कि वे मुझसे ज़्यादा साहस दिखाएँ।
लिन्ह। तुम इतने बुरे वक्त से निकलकर आई।
इसके लिए बहुत साहस चाहिए।
यह वही है जिसकी मैं आशा कर रही थी?
मुझे मंज़ूर है।
जैसा आप जानते हैं, हमारी एक सहभागी है
जो पूरी तरह से अवगत है, और हमारे काबू में है।
जैसे कि हम कहते हैं, वह हमारी "साथी" है,
हमारी "अंदर की ख़बरी।"
साथ ही वह एक वयस्क भी है, जो हमें कानूनी बचाव देगा,
जब वह हमारी नाबालिग विषयों की देखभाल करेगी।
जहाँ तक दूसरी ख़बरी की बात है, वह आपदा को टालने का काम करती है।
जिसे जंगल में गुज़र-बसर करना आता है, जिससे आपात स्थिति में संपर्क कर सकें।
और वह उनकी हमउम्र है,
तो वह उस दल की संरचना में अच्छे से घुल-मिल जाएगी।
ठीक है।
हाँ, ख़ैर, यह कोई देवलोक तो नहीं है।
पर इससे बेहतर कुछ नहीं मिल पाएगा।
देखो, यहाँ पहले से एक सोफ़ा भी है।
ठीक है। तो हम आगे क्या करें?
आग जलाएँ? एक और आसरा बनाएँ?
-मुझसे क्यों पूछ रही हो? -हमेशा तुम्हीं से पूछते हैं।
ठीक है। तुम एक खिलाड़ी हो।
उसे क्या कहते हैं जब कोई इतना अभ्यास करता है
कि कुछ करने लायक नहीं बचता?
अक्रियाशील?
बिल्कुल सही। मेरा हो गया।
रुको, तुम वाकई संजीदा हो?
डॉट, तुमने ही हमसे यहाँ आने को कहा,
-अब तुम ही मुँह मोड़ रही हो? -हाँ।
मैं किसी की रहनुमा नहीं हूँ।
ख़ुद की भी नहीं।
लाइटर तुम्हारा है।
रुको।
हम में से कौन ग़ायब है?
बस आग के लिए लकड़ियों का इंतज़ाम कर रही थी।
मैं यहाँ कुछ देर अकेले रहने आई थी।
मैं कोई...
साज़िश नहीं रच रही।
मैंने तुम्हें कभी जासूस नहीं समझा। वह लिया का फ़ितूर है।
हाँ।
तुम्हें बस मैं कमीनी लगती हूँ।
इस मुँह से दुआ करती हो?
कभी मज़ाक करती हो? उन नकली दाँतों से?
अपने भाई के लज़ान्या में डाल देती हो, जब वह देख न रहा हो?
नहीं।
यह करने के बारे में सोचना चाहिए। मज़ेदार चाल हो सकती है।
पता है, मुझे जो भी एतराज़ है...
मतलब, तुम जो हो उससे...
मैं तुमसे नफ़रत नहीं करती, टोनी। तुम यह समझती हो, है न?
हाँ। पर असल में, तुम करती हो।
मेरी हरकतें समलैंगिक लगीं तो तुम्हारा चेहरा देखा था,
तुम थरथरा गई थी।
माफ़ करना, उसे नफ़रत ही कहते हैं।
कम से कम इस सच को मान लो।
मैं मदद करती हूँ।
टोनी, शेल्बी,
मार्था, रेचल,
नोरा, लिया, फ़ैटिन, डॉट।
ए, क्या डॉट दूसरी साथी है?
वह मज़बूत, भरोसेमंद किस्म की लगती है।
ग्रेचेन ने साफ़ कहा था कि एक-दूसरे से अनजान रहोगी।
अगर एक-दूसरे को पहचान लिया, तो पूरा भांडा फोड़ दोगी।
चलो भी, थॉम-ओ। एक इशारा दे दो?
अगर लगता है मैं ग्रेचेन का भरोसा तोड़ दूँगा,
तो ग़लत सोचा। मुझे मौत मंज़ूर है।
हमारे साथ एक महीने से हो। भूल जाओ।
तुम्हारे सोशल मीडिया खाते बना रहा हूँ।
अपनी जीवन संबंधी जानकारी की जाँच करना चाहोगी?
बेशक।
चलो देखते हैं।
तो, मैं हाल में 17 की हुई।
मेरा जन्म 14 फ़रवरी, 2003 को हुआ।
वैलेंटाइन्स डे पर पैदा हुई थी।
मैं सैन फ्रांसिस्को में बड़ी हुई।
इयन और मिन्ह डाओ की इकलौती बेटी।
वे बेव्यू के एक रेस्तरां के मालिक हैं।
जब बहुत व्यस्त होते हैं तो मुझसे खाना बनवाते हैं।
#नौकरीपसंदनहीं #आपकास्वागतहैमाँऔरपापा
#घिनौना #वीगन
नया हेयरकट। बुरा नहीं लग रहा।
आगे बढ़ते हैं।
मेरी मनपसंद चीज़ों की फ़ेहरिस्त।
इन-एन-आउट बर्गर,
मैंगो टैंगो बबल चाय,
डिज़्नीलैंड, और...
टिमोथी शैलामेट।
शैलामे।
-ऐसे बोलते हैं? -"टी" निशब्द है।
तो, मैं साथ ही इन चीज़ों की बहुत शौकीन हूँ...
ज़रा लिख लोगे? शुक्रिया।
सैनरियो, मेरा हाइड्रो फ़्लास्क,
द ऑफ़िस, अमरीका वाला,
ग्रेटा थनबर्ग,
और ज़ाहिर है मेरे कुत्ते, कोको और जैक्स।
उन्होंने फ़ोटो के लिए तुम्हें अपने कुत्ते दे दिए?
-तुम्हें तो बिल्लियाँ पसंद हैं। -हाँ।
अक्लमंद इंसान बिल्लियाँ पालते हैं।
दूसरी ओर, मेरे दूसरे स्वरूप को बेवकूफ़ कुत्ते पसंद हैं।
दूसरे स्वरूप की बात करें तो, कोई नाम सोचा?
उसके हैंडल्स के लिए प्रेरणा मिल जाएगी।
मैं सोच रही थी...
इवैंजलीन।
इवैंजलीन? यह नाम कहाँ से आया?
पता नहीं, एक बुरा अंदाज़ा था जो बदलने के लिए ख़ुद को मना लिया।
"जनेट" कहीं बेहतर नाम है, है न?
बिल्कुल, बढ़िया संपादन था।
शुक्रिया। मतलब, उसके गानों की फ़ेहरिस्त बनाना सबसे बदतर बात है।
हर लोकप्रिय गाने की वही घिसी-पिसी धुन होती है,
जैसे कि चाशनी पी रहे हो।
देखो।
-पर मुझे पिंक पसंद है। -है न?
चुपके से उसके गाने डाल दिए।
कीचड़ के बीच खिलता कमल।
मुझे डर था कि तुम जैसी कोई नहीं मिल पाएगी।
कि सही इंसान मेरे हाथ न आएगी, और पूरा शोध जैसे का तैसा रह जाएगा।
-मुझे और पैसे माँगने चाहिए? -नहीं।
मुझे ख़ुशी हैं कि हमारे राहें टकराईं।
हमारी राहें दो बार टकराईं।
पहले यूनिवर्सिटी में, और फिर यहाँ पर।
हाँ। क्या इत्तेफ़ाक था।
हालाँकि दूसरी बार मिलना इत्तेफ़ाक नहीं था।
न, नहीं था।
-तो, ज़ाहिर है कि मैं आपकी चहेती हूँ। -उसमें कोई दोराय नहीं है।
हम जाम टकराएँ? लिन्ह की लिन्ह के रूप में आख़िरी रात पर।
मैं ग्रेचेन से कह रही थी कि संगीत में अपनी पसंद को याद करूँगी।
यह शायद मेरा आख़िरी मौका है थोड़ी मस्ती करने का।
यह कर चुकी है।
-चलो भी। -नहीं, मैं नहीं गाती।
-न गाती हूँ, न नाचती हूँ। -अब चलो भी।
ज़ोरदार तालियों से उसका स्वागत कीजिए।
हॉली आई थी मियामी, फ़्लोरिडा से
सफ़र किया पूरे अमरीका का
ग्रेच, यहाँ मंच पर आओ!
यह मेरा आख़िरी मौका है!
वह बोली, ए, जानेमन आजा कर ले मस्ती थोड़ी
मैं इतना तो कर ही सकती हूँ।
कैंडी आई शहर के बाहर से
पर्दे के पीछे वह थी सबकी चहेती
कभी खोया नहीं ख़ुद पर काबू
चाहे बाँहों में हो किसी की बेकाबू
उसने कहा, ए, जान आजा कर ले मस्ती थोड़ी
और कहा, ए, जान आजा कर ले मस्ती थोड़ी
और साँवली लड़कियों ने कहा...
ए, सब लोग, घेरा बनाओ!
अब सत्ता में परिवर्तन की बात करते हैं।
पितृसत्ता वाले समाजों में,
आमतौर पर यह हिंसा से अंकित होता है।
संसाधन बर्बाद होते हैं, ख़ून बहता है, अक्सर बहुत बड़े पैमाने पर।
उसके विपरीत, हम उम्मीद कर रहे हैं कि हमारे विषय
एक शांतिमय, महिला-प्रेरित शासन प्रणाली की खोज करेंगे।
नेतृत्व की डोर ज़रूरत के हिसाब से आगे बढ़ाई जाएगी,
और किसी भी द्वंद्व के बिना।
ओए, मार्था,
वहाँ जाओ, बहकर आई लकड़ी काटो, नए आसरे की छत बनाओ।
अरे, यार।
यह लो।
एक बहुत ही बुरी याद ताज़ा हो गई
जब मेरी जिम टीचर ने फ़ुटबॉल खेलने के लिए मुझ पर पोशाक फेंकी थी,
और मैं तुमसे भी वहीं कहूँगी जो उनसे कहा था।
मैं खेल में हिस्सा नहीं लेने वाली।
हाँ, तुम्हें लेना होगा।
जंगल में जाओ, खाना ढूँढ़ो,
जो भी मिले उससे यह थैला भरकर लाओ। शुक्रिया।
लिया!
चूँकि तुम्हें यहाँ बहकर आने वाले बैगों में इतनी दिलचस्पी है,
तुम माल सूची बना सकती हो।
और नोरा, तुम मेरे साथ चलोगी।
हम आग के लिए सूखी लड़कियाँ ढूँढ़ने जाएँगे।
अरे, मैं तुम्हें मेरे साथ चलने को कह रही हूँ।
यह तो तुम्हारा सपना है न?
मेरे साथ रहना, मुझ पर नज़र रखना, मेरी देखभाल करना?
बहुत ख़ूब।
और वैसे, वक्त का बढ़िया इस्तेमाल कर रही हो।
तुम लोगों की परेशानी क्या है?
बुज़दिल तो मत बनो!
मुझे धौंस जमाने वाली लड़कियाँ पसंद हैं, पर तुम यहाँ का माहौल समझ नहीं रही।
रेचल की दुनिया में स्वागत है,
ख़ुद को चोट पहुँचाने में माहिर, जो अब हमसे बुरा बर्ताव कर रही है।
हमसे उसकी तरह पागलों की तरह मेहनत करने की उम्मीद कर रही है।
किसी से बुरा बर्ताव नहीं किया।
तो अभी जो कर रही हो उसे क्या कहोगी?
सख्ती से भलाई करने की कोशिश।
तुम्हारा पसंदीदा काम।
क्योंकि तुम्हारे मामले में यह तरकीब कितनी काम आई।
तुम्हें...
तुम्हें इन्हें बता देना चाहिए।
इन्हें अपनी सफलता की कहानी बताओ।
-बस करो। -अगर तुम नहीं बताओगी, तो मैं बता दूँगी।
नोरा, कुछ मत कहना।
स्टैनफ़ोर्ड से कोई प्रस्ताव नहीं है,
कोई करियर नहीं है,
ओलंपिक खेलों में कोई बड़ा भविष्य नहीं है।
बस तरस खाने लायक एक झूठी है
जिसे टीम से निकाल दिया गया,
जो ख़ुद से और बाकी सबसे
यह झूठ बोल रही है
कि वह सपना ख़त्म नहीं हुआ है।
पता है क्या, नोरा?
मेरी ज़िंदगी की परेशानियों में उलझने के बजाय,
तुम्हें अपनी ज़िंदगी पर ध्यान देना चाहिए!
वैसे, यह जन्मजात है...
जब मेरे दूध के दाँत गिरे, तो दूसरे दाँत नहीं आए,
अगर तुम सोच रही हो कि क्या हुआ था।
मैं नहीं सोच रही थी।
हाँ, मैं हमदर्दी नहीं बटोरना चाहती।
पर यह भी मुश्किल रहा है।
ठीक है, गोरी मेम, "मुश्किल" की बात तो मत ही करो।
कोई मेरा यकीन नहीं करता, पर मेरे जीवन में भी कई परेशानियाँ हैं।
तुम्हारे अंदाज़ से कहीं ज़्यादा।
बहुत अच्छे। ज़रा बताओ।
तुम्हें अंदाज़ा भी है कि हर वक्त आदर्श लड़की बनकर रहना कितना मुश्किल है।
जब लोग चील की तरह नज़र गड़ाए रहें थोड़ा सा वज़न बढ़ने पर,
या पाँव थोड़े भी डगमगाने पर,
या अगर मेरी सिलाई एक भी सेंटीमीटर इधर-उधर हो जाए।
या अगर अंतर्राष्ट्रीय राजनीति के बारे में एक चीज़ ग़लत कह दी,
तो भगवान ही बचाए।
आलोचना की शिकायत कर रही हो जब तुमने ख़ुद वह जीवन चुना।
मैं जानती हूँ।
मैं जानती हूँ, पर...
पर मैं ब्यूटी पैजेंट की बात नहीं कर रही।
ऐसा लगता है कि मैं जहाँ भी जाती हूँ,
कोई न कोई मुझसे कह रहा होता है...
कि मैं किसी कसौटी पर खरी उतरूँ।
बस, यह बहुत ज़्यादा हो जाता है। यह दबाव।
हाँ, ख़ैर, मेरा बाप पहले दिन से ही ग़ायब था
और मेरी माँ नशामुक्ति केंद्र के चक्कर लगाती रहती हैं।
तो, किसी को मुझसे कोई उम्मीद नहीं, यह बात भी बुरी लगती है।
स्कूल के दौरों पर नहीं गई क्योंकि अनुमति स्लिप पर दस्तख़त करने वाला कोई न था।
मुझे प्लैनेटेरियम में कोई दिलचस्पी नहीं,
पर काश वहाँ ले जाने वाला कोई होता।
-हाँ, पर... -पर क्या?
ख़ुद को मुझसे ज़्यादा दुखी साबित करना है, तो जंग हार जाओगी!
तुम आज़ाद हो! किसी को जवाब नहीं देना पड़ता!
तुम्हें भी नहीं!
कम से कम, इस वक्त तो नहीं!
तुम एक सुनसान टापू पर हो,
जिन उम्मीदों को पीछे छोड़कर आई हो उनसे मीलों दूर!
पता है, तुम यहाँ आज़ाद हो, शेल्बी!
अगर फ़ायदा नहीं उठा रही, तो पता नहीं तुमसे क्या कहूँ!
शेल्बी!
शेल्बी, रुको!
रुक जाओ!
नोरा! भाड़ में जाओ, नोरा।
क्या हमें दखल देना चाहिए?
अभी नहीं, देखते हैं आगे क्या होता है।
मैं सहमत हूँ।
नोरा! भाड़ में जाओ!
पता है तुम्हें क्या बात खाए जाती है?
तुम्हें मेरी कितनी ज़रूरत है।
तुम यह सोचती हो?
मैं तुम्हें अस्पतालों से निकलवाती हूँ,
तुम्हारी बाल पकड़ती हूँ जब तुम अपना खाना उगलती हो!
-भाड़ में जाओ, नोरा! -बोलो।
तुम्हें मेरी ज़रूरत है।
तुम्हें मेरी ज़रूरत है!
यह बकवास है! ठीक है?
ख़ुद से यह झूठ बोलती हो क्योंकि तुम्हें मकसद मिलता है।
ख़ुद की पहचान न बनाने का बहाना मिल जाता है।
भाड़ में जाओ!
मुझे वाकई लगता है हमें कुछ करना चाहिए।
बीच में मत पड़ो।
जब मैं और मेरी बहनें लड़ती हैं, तो घमासान युद्ध होता है।
देवियो और सज्जनो, यह मारा छाती पर घुटना।
पर रुकिए, रेचल अभी हारी नहीं है।
वह बदले में टाँगों के बीच लात मारती है!
धत् तेरे की!
माहौल गंभीर हो रहा है। जीत किसी की भी हो सकती है।
यह जंग कब ख़त्म होगी? कौन विजेता होगा...
बस करो! छोटे बच्चों की तरह लड़ रही हो!
सत्यानाश!
मैं तुम्हें मार डालूँगी!
मैंने बस एक काम दिया था।
यह क्या कर दिया, डोरथी?
चलो भी! जैसे मेरा यह इरादा था।
हाँ। तुम शुरू से ही मेरे टूथब्रश को लेकर मेरे पीछे पड़ी हो।
यह हमला जानबूझकर किया।
-दुआ करो कि यह अब भी चल रहा हो। -चलेगा।
यह बंद हो रहा है!
कभी टूथब्रश से इतना अपनापन महसूस नहीं हुआ।
देखो तुमने क्या कर डाला!
मुझे दोष मत दो, इसकी हालत पहले से ख़राब थी।
और पता है क्या, फ़ैटिन?
अगर तुम इतनी ही मेहनत, पता नहीं,
अपने हाथ हिलाने में कर लो,
तो भी इसे आराम से इस्तेमाल कर सकती हो।
एक्वाटैब्स
वोड्का।
सच उगलवाने की दवा?
घाव और खरोंच के कीटाणु मारने के लिए।
पर अगर यह पिलाने से वे खुलकर बात करें, तो क्यों नहीं?
तुम इसे जितना मुश्किल सोच रही हो, यह उससे कहीं ज़्यादा मुश्किल होगा।
मैं समझती हूँ।
मुझे नहीं लगता।
तुम्हारे कई कड़वे अनुभव रह चुके हैं।
जब उन कड़वे अनुभवों का साया वहाँ फिर से लहराएगा,
तो पुराने ज़ख्म फिर से खुल जाएँगे।
तुमने कहा था कि तुम कुछ बदलाव लाना चाहती हो, और मुझे इस पर विश्वास है।
पर तुम बहुत वक्त से साफ़-सुथरे वातावरण में
सैद्धांतिक तौर पर काम कर रही हो।
ग्रेच...
तुम मुझ पर भरोसा कर सकती हो।
मैं बस यह चाहती हूँ कि ख़ुद को तैयार कर लो कि असलियत कितनी कठोर हो सकती है।
हार मान लो, नोरा, मैंने तुम्हें दबोच रखा है!
सत्यानाश!
टहलकर शांत हो लें? मैं उठाती हूँ।
क्यों टहलें? मैं ठीक हूँ।
हे भगवान, बहुत ज़ोर से लगा!
-रुको। -मुझे छोड़ो, नोरा।
क्या बकवास है?
रुक जाओ! सब लोग, बस ठहर जाओ!
यह जो चल रहा है,
यह नहीं हो सकता।
अगर हम मरेंगे, और मुझे नहीं लगता कि हम बच पाएँगे,
तो एक-दूसरे से लड़ते हुए नहीं मरेंगे, क्योंकि उसमें कोई सम्मान नहीं है।
क्या मतलब, "मरेंगे"?
मैं सोच रही थी...
शुरुआती दिनों में, हम हर अख़बार, हर चैनल में छाए रहे होंगे,
न्यूज़ वैन वाले तुम्हारे घरों के सामने खड़े होकर
तुम्हारे मम्मी-पापा और तुम्हारे कुत्तों से सवाल पूछ रहे होंगे।
एक-दो दिन बीतने पर यह ख़बर केवल स्थानीय समाचार में रही होगी।
कुछ और दिन बीतने पर...
एक देश ने दूसरे देश पर हमला कर दिया,
एलाइजा वुड की मौत हो गई, साशा ओबामा ने गाँजा पिया और फिर...
सब हमारे बारे में भूल गए होंगे।
दुनिया आगे बढ़ गई होगी।
और शायद कुछ ऐसे लोग हों जो हमारी तलाश जारी रख रहे हों।
वे लोग जो तुम्हें इतना चाहते हैं कि जवाबों के लिए शोर मचाते रहें,
पर 15 दिन हो गए हैं, और तलाश हमेशा जारी नहीं रहती,
बिना किसी सुराग और पैसे के तो नहीं।
हम यहाँ फँस गए हैं।
कम से कम एक-दूसरे को मारें तो नहीं,
क्योंकि यकीन मानो, वह कमी यह जगह ख़ुद ही पूरी कर देगी।
जनेट शायद सबसे ख़ुशकिस्मत रही हो।
जिसकी जान जल्दी चली गई।
विमान में स्वागत है।
हैलो। एक सवाल पूछना है,
मेरी सीट के पास सॉकेट होगा, क्योंकि मुझे फ़ोन चार्ज करना है।
हाँ। सॉकेट होगा।
अच्छा, बढ़िया है।
अलोहा!
हवाई को रवाना हो रही हूँ और जोश चरम पर है।
हे भगवान, देखो यह प्लेन कितना आलीशान है।
अलोहा!
-हैलो, मैं जनेट हूँ। -स्वागत है। मैं शेल्बी हूँ।
पता नहीं मैंने "स्वागत है" क्यों कहा, यह मेरा प्लेन नहीं है।
-तुम्हारे बाल अच्छे लग रहे हैं। -शुक्रिया। तुम्हारा खाली माथा भी।
हैलो!
हैलो जी, मैं जनेट हूँ।
अच्छा, इस छुट्टी के लिए कितनी उतावली हो?
तुम्हें लगता है वे हमें नारियल में ड्रिंक्स देंगे?
मुझे वह पीने की बहुत इच्छा है।
सच कहूँ, यह प्लेन समंदर में गिर भी जाए
तो भी मुझे कोई फ़र्क नहीं पड़ेगा।
तीसरी नाव।
एहतियात बरतना।
वे दूसरी नाव में जाएँगे।
ध्यान से ले जाओ।
सब योजना के मुताबिक हो रहा है।
बेशक। तुम महारथी जो हो।
कैसा लग रहा है?
अगर मैं तुम्हें बता दूँ, तो फिर कभी नहीं दोहराओगी?
बता भी दो।
जैसे कि औरत के भेस में नेपोलियन।
जाने के लिए तैयार? तुम्हें वापस ले जाना है।
क्या बात है?
-मैं यह नहीं कर सकती। -क्या मतलब है?
मैं यह नहीं कर सकती! वे इसकी हकदार नहीं हैं!
लिन्ह, रुको!
लिन्ह, मुझे अपना हाथ दो।
धत् तेरे की, मुझे माफ़ कर दो।
धत् तेरी, तुम ठीक हो?
हाँ, लगता तो है।
पक्का?
एलेक्स के लिए एल्फ़ा। देश जा रहे हैं।
बस पुष्टि करनी थी, वहाँ सब ठीक तो है?
एल्फ़ा के लिए एलेक्स, असल में...
-एक दुर्घटना हो गई है। -नहीं।
माफ़ करना, आवाज़ कट रही है।
इत्तला करनी होगी। वापस जाकर फिर से योजना बना सकते हैं।
कसम से, मैं ठीक हूँ। गिरने के बाद मेरे होश संभल गए।
-लिन्ह... -मैं ठीक हूँ।
उनसे कह दो।
बेकार घबरा गया था, एल्फ़ा।
अगर वह अब भी तुम्हारे साथ है,
तो उससे कह दोगे कि वह कितनी बहादुर है?
लिन्ह, तुम क्या कर रही हो?
मैं तैयार हूँ।
-क्या हम एक सेकंड रुककर... -मैं तैयार हूँ। ठीक है?
किसका इंतज़ार कर रहे हो?
धत् तेरी की।
जाओ!
यह सच है। हम जो कर रहे हैं उसमें काफ़ी जोखिम है।
पर हर अहम परिवर्तन में जोखिम होता है।
और हमारा यही अभिप्राय है, बहुत बड़ा बदलाव लाना।
इन 12 हफ़्तों के आख़िर में हम गाइनोटोपिया को जीते-जागते रूप में देखेंगे,
और सबूत मिल जाएगा कि मर्दों के बजाय औरतों के पास कुदरती हुनर होता है
मैत्रीपूर्ण और सक्षम समुदाय बनाने का।
और इस बात का कि सत्ता की कमान उनके हाथों में सौंपी जानी चाहिए।
अगर हम प्रयास करें...
भाड़ में जाए!
दस्तूर, लिखी-लिखाई बातें भाड़ में जाएँ,
भाड़ में जाए पुरुषों का वर्चस्व जिसने इस पृथ्वी को
युद्ध से ध्वस्त, धन के भूखे आग के गोले में तबदील कर दिया।
आप जानते हैं कि आप यहाँ क्यों हैं। हमारा समर्थन क्यों कर रहे हैं।
क्योंकि आज से 10 साल बाद, प्रलय आने पर आप यह नहीं सोचना चाहेंगे,
कि काश प्रगति के लिए आप में कुछ
तूफ़ानी कर गुज़रने की हिम्मत होती।
धन्यवाद।
तुम्हें वह रचा हुआ-आकस्मिक झूठा जज़्बातों का सैलाब पसंद आया?
कमाल की तरकीब थी।
और फिर आप सवाल लेंगी, है न?
अच्छा, हाँ।
मुझे किसी ख़ास सवाल के लिए तैयार रहना चाहिए?
मैं सोच रहा था अगर उन्होंने लिन्ह के बारे में पूछा तो आप क्या कहेंगी?
मैं उनसे कहूँगी कि वह वहाँ पूरी कोशिश कर रही है,
और हमें उस पर बहुत नाज़ है।
यह लो। उबालकर ठंडा कर दिया, अगर प्यास लगी हो तो।
मुझे नहीं चाहिए।
ठीक है।
अगर मन बदल जाए...
अच्छा, अब कुछ ज़्यादा ही ख़ामोशी हो गई है।
हाँ, शायद कयामत के डर की वजह से कह रही हूँ,
पर तुम कोई मैं-कभी-ऐसा-नहीं-करूँगी जैसा खेल खेलने को नहीं कहोगी?
हे भगवान।
हम वाकई यहाँ मरने वाले हैं।
किसी और को वह आवाज़ सुनाई दी?
कैसी आवाज़?
-ए! एक प्लेन! -क्या?
मदद करो!
हे भगवान।
ए! रुको, उसने हमें देख लिया!
उसने हमें देख लिया!
हाँ!
संवाद अनुवादक श्रुति शुक्ला
रचनात्मक पर्यवेक्षक शीला सिजिन मैथ्यूज़